VinAvisen - Postkort fra Piemonte 2019\nEn serie postkort fra Piemonte\nVinAvisens VinAvisens Mariette har været på rundtur i Piemonte. Det er ikke første gang - og bestemt heller ikke sidste. For her i denne norditalienske region kan man ikke blive andet end begejstret for vinen, gastronomien og ikke mindst for de imødekommende og entusiastiske mennesker, man møder hos vingårdene. Oplevelserne fra turen har udmøntet sig i en serie postkort, hvoraf vi bringer de fem første nedenfor.\nMan finder Piemonte i det nordvestlige hjørne af Italien og med alperne som en krave rundt om regionen. På den anden side af bjergene ligger Schweiz.\nPostkort nr. 1 fra Piemonte\nMed udsigt til alperne\nPiemonte ligger ved foden af Alperne i det nordvestlige hjørne af Italien, og stort set overalt, hvor man befinder sig i regionen, kan man se bjergene og deres snekronede tinder i horisonten.\nHovedbyen er Torino, som vi ikke besøgte på denne tur. Til gengæld kom vi - i løbet af de tre dage, turen varede - godt rundt i Piemontes vinland til både Monferrato, Barbaresco, Barolo, Alba osv. Vi besøgte flere vingårde og smagte fantastiske vine undervejs, hvoraf nogle forhandles i Danmark, mens andre bestemt godt kunne fortjene at finde vej til danske hylder.\nGårdene er ofte familieejede og har været det i generationer, og vi blev budt velkommen af mødre og døtre, fædre og sønner, der deltes om det daglige arbejde. Og selv om der bliver eksperimenteret i vinmarker og vinerier, kunne vi som altid fornemme denne respekt for traditionerne og anernes knowhow.\nMor og datter, Tiziana og Giulia Parusso, tog imod i vingården uden for Monforte d'Alba.\nPostkort nr. 2 fra Piemonte:\nTop-producent i Monforte d'Alba\nTre blå druer lægger most til langt hovedparten af Piemontes rødvine. Den mest udbredte er Nebbiolo - den, der forvandles til de berømte, kraftige og krydrede Barolo- og Barbaresco-vine. Så er der Barbera, som udmønter sig i forholdsvis lette og let drikkelige rødvine. Og den tredje drue er Dolcetto, der giver friske, saftige og uhøjtidelige vine med kun lidt syre. Det var den slags vine, Piemontes vinbønder i gamle dage tog med sig ud i marken og drak i store slurke, når de holdt pauser under det hårde arbejde.\nVine på samtlige tre rødvinsdruer mødte vi på turens første stop hos vingården Parusso, der ligger i Monforte d’Alba. Det var mor og datter, Tiziana Parusso og Giulia Poggi, der tog imod. Førstnævnte er sammen med sin bror og vinmager, Marco Parusso, fjerde generation bag roret i den gamle vingård, der i dag ejer 20 hektar vinmarker.\nVi smagte glimrende vine hos Parusso - og ikke mindst fantastiske, aromatiske og krydrede Barolo’er - heriblandt Barolo Mariondino og husets absolutte topvin, Bussia Riserva ”Oro”. Herhjemme forhandles vingårdens vine af KB Vin. Men familiens historie begyndte slet ikke med vin men med abrikoser.\nFamilien Parusso og alle deres abrikoser. Fotografiet er fra 1939 - dengang, hvor vin var noget, man kun fremstillede til husbehov.\nPostkort nr. 3 fra Piemonte:\nDet hele begyndte med abrikoser\nI smagelokalet i Parussos vingård hang der et gammelt sorthvidt fotografi.\n- Det er min far, Armando, sagde Tiziana Parusso, og pegede på den lille dreng midt i billedet.\nFotografiet blev taget i 1939, hvor familien - ligesom mange andre bønder i Piemonte - dyrkede flere forskellige afgrøder og både spiste og solgte dem.\n- Vi lavede også vin, men kun til eget forbrug - resten af druerne blev afleveret til kooperativet. Sådan foregik det for de fleste familier på landet.\nPå fotografiet kan man se kasser fyldt med friske abrikoser - familien Parussos vigtigste indtægtskilde dengang. Og billedet stammer fra en ganske særlig dag i familiens liv.\n- Vi havde netop vundet en fornem pris for de flotteste og bedste abrikoser. Det gjorde, at der blev råd til at få taget et fotografi. Så min bedstefar fik hurtigst muligt tilkaldt en fotograf og samlede familien og alle abrikoserne.\nEfter anden verdenskrig begyndte stadig flere vinbønder i Piemonte - heriblandt Armando - at opdage regionens store potentiale for vindyrkning.\nTil venstre ses klaser af nyhøstede druer, hvor stilkene stadig er friske og fulde af grønne tanniner. Og til højre ses klaser, der har hvilet sig i fire til fem dage.\nPostkort nr. 4 fra Piemonte:\nFlaskerne var åbnet ti dage før\nUnder smagningen af Parussos rødvine fortalte Tiziana, at flaskerne, vinene blev skænket fra, havde været åbne i mere end ti dage. Man skulle tro, denne iltning havde gjort dem flade og kedelige. Men nej, de var friske og fulde af liv.\n- Det skyldes den særlige fremstillingsteknik, Marco bruger. I stedet for straks at presse de nyhøstede druer lader vi dem først hvile i åbne kasser i et ventileret og temperaturstyret rum. Det er ligesom med en hjort, der lige er blevet skudt - den skal også først hænge og slappe af en rum tid, før den videre proces.\nEfter fire til fem dage er stilkene tørret ind, vandet fordampet, og stilkenes skarpe grønne tanniner blevet modne og bløde.\nSamtidig ophobes der ilt i stilkene, og begge dele er med til at give vinene en vis modenhed fra starten af.\nTeknikken blev allerede brugt af oldtidens romere - og ligeledes af Tizianas og Marcos bedstefar - men er usædvanlig i Piemonte i dag.\nMarco Parusso udfører battonage i et fad med et vindue i den ene ende, så man kan se, hvordan "modergæren" vælter rundt inde i vinen.\nPostkort nr. 5 fra Piemonte:\nVinen bliver "immun" over for iltning\nHos Parusso afstilker man således ikke druerne, men gærer de hele klaser - en teknik, der ofte bruges til Bourgognes Pinot Noir-vine.\nDen færdige vin tappes på fade og tilsættes en mudret blanding af gærrester og bundfald fra gæringen - noget Marco kalder for ”modergæren”. Og i den tid, vinen fadmodner - hvilket er to år for Barolo’ernes vedkommende - udføres der såkaldt battonage, hvilket vil sige, at man med jævne mellemrum rører rundt i fadene med et langt stålrør. Via battonagen - og ilten, som var ophobet i stilkene - bliver vinen godt og grundigt iltet. Herved bliver den ifølge Marco stort set ”immun” over for iltning, når man har åbnet flasken med den færdige vin. Faktisk skulle vinene kun blive bedre af at blive åbnet flere dage, før de skal drikkes.\nHos Parusso bruger man ikke kun den særlige fremstillingsmåde til rødvinene, men også til husets hvidvin på Sauvignon Blanc, der ligeledes var frisk og lækker efter en hel uge i en åbnet flaske.\nMariuccia Borio var i 1970’ernes Monferrato lidt af et særsyn. Kvindelige vingårdsejere hang ikke ligefrem på træerne. Ud over vingården arvede hun også en vinforretning i Torino, som hun solgte i 1988.\nPostkort nr. 6 fra Piemonte:\nKvinden, der tappede vin på flasker\nI Montferrato finder man den hyggelige gamle by Costigliole d’Asti, der bestemt er et besøg værd. Og ikke så langt derfra ligger vingården Cascina Castlet, der ejes af en yderst karismatisk kvinde, Mariuccia Borio.\nI 1970, da hun var i begyndelsen af 20’erne, arvede hun vingården samt 5 hektar vinmarker fra sin far.\nVingården havde været i Borio-familiens eje i flere generationer, men aldrig før havde en kvinde haft tøjlerne. I gamle dage gik jordisk gods altid i arv fra far til søn, og Mariuccias bedstefar havde derfor testamenteret gården og dens 20 hektar til deling mellem sine fire sønner. Og det var kun fordi, Mariuccia ikke havde nogen brødre - eller søskende i det hele taget - at hun arvede sin fars andel.\nHun valgte fra starten af at satse på kvalitets-vin - og hun var en af de første i Monferrato, der tappede den ellers så uhøjtidelige Barbera-vin på flasker. Snakken gik i omegnen dengang. En kvinde, der fremstillede vin og så oven i købet kom den på flasker i stedet for at sælge den som bulk - det var man ikke vant til…\nGennem de følgende 40 år kæmpede Mariuccia en ofte sej kamp for at få lov til at købe de resterende 15 hektar vinmarker tilbage fra diverse familiemedlemmer. Yderligere 10 hektar er kommet til siden hen.\nUvalino, der betyder ”lille drue” på italiensk, er en sent modnende drue, der først bliver høstet i slutningen af oktober.\nPostkort nr. 7 fra Piemonte:\nDen glemte drue Uvalino\nDa Mariuccia Borio var barn, var rødvinsdruen Uvalino stadig et almindeligt syn i Monferratos vinmarker. Og vinen, den blev forvandlet til, blev regnet for en fin vin, forbeholdt folk, der var højt på strå.\nMen i 1990’erne var Uvalino ikke længere at finde - og dog. Det lykkedes nemlig Mariuccia at opspore en håndfuld vinplanter, som hun mente måske var Uvalino - hvilket forskere ved ønologiskolen i Asti bekræftede via DNA-analyser. Ud fra disse få planter begyndte Mariuccia så at genopvække den gamle blå drue.\nSiden 2006 har hun fremstillet en fantastisk rødvin, Uceline, på druen. Og hun anvender - ligesom i gamle dage - appassimento-metoden, den med de tørrede druer, som er kendt fra fremstilling af Amarone. Men hvor druerne til Amarone tørrer i flere måneder, tørres Uvalino-druerne kun i cirka fire uger før presning. Det resulterer i en kraftig, intens og meget aromatisk rødvin.\nUceline skulle i øvrigt indeholde 40 gange mere af det helsebringende stof resveratrol end fx en rødvin på Cabernet Sauvignon. Årsagen er, at Uvalino-druen er meget tykskindet, og det er netop i det blå drueskind, resveratrolen findes.\nKun 5000 flasker bliver det til årligt af Uceline, der er Cascina Castlets absolutte flagskib.\nTre af Cascina Castléts meget iøjnefaldende vinetiketter - eller måske snarere illustrationer, da de fleste informationer om vinene står bag på flaskerne.\nPostkort nr. 8 fra Piemonte:\nScootere og rød lak på flaskerne\nCascina Castlet er en af de få vingårde i Piemonte, hvor man kan få rødvin på Barbera-druen i tre forskellige udgaver, en frisk ungdommelig og ikke fadmodnet vin, en vin, der har ligget på franske fade, og så en mousserende vin. Sidstnævnte sælges kun lokalt.\nTop-rødvinen Passum er den fadmodende udgave, hvortil der også er brugt tørrede druer, og det med at anvende appassimento-metoden til Barbera-druer virker rigtig godt. Druen er meget syreholdig, så når man tørrer den, får man en flot balance mellem sødme og syre i den færdige vin.\nEtiketterne på Cascina Castlets vinflasker er designet i 1980’erne af Giacomo Bersanetti - en designer, der har specialiseret sig i vinetiketter. Blandt de øvrige kendt italienske vinproducenter, han har designet etiketter for, er Allegrini, Cesari, Giulio Ferrari, Gaja og Zonin. Og flotte og iøjnefaldende er etiketterne på Cascina Castlets vinflasker bestemt. En af dem forestiller en scooter med fire piger - det er Mariuccia og hendes tre kusiner.\nDe rødvine, Mariuccia skænkede for os var spændende, anderledes og helt i top. Man kan kun håbe på, at de en dag finder vej til det danske marked. I hvert fald er hun på udkig efter en importør.\nFra Malviràs agriturismo, Villa Tiboldi, er der til alle sider en smuk udsigt over vinhusets vinmarker.\nPostkort nr. 9 fra Piemonte:\nRoero og "den lille besværlige"\nNæste stop var hos en gammel kending, Malvirà i appellationen Roero, som vi besøgte i 2014. Det besøg kan man læse mere om ved at klikke her.\nRoero er den tredje - og ikke helt så kendte - af Langhes DOCG’er. De to andre er Barolo og Barbaresco. Men Roero fortjener bestemt verdens bevågenhed - både for sit utroligt smukke vinlandskab og for sine glimrende vine.\nUdsigten over landskabet kan man blandt andet nyde fra Malviràs agriturismo, den fine gamle ejendom Villa Tiboldi. Og når det gælder vinene, byder Malvirà så afgjort på nogle af appellationens bedste.\nMens der i Barolo og Barbaresco hovedsageligt fremstilles rødvin, så udmærker Roero sig ved sine hvidvine på druen Arneis. Druens navn betyder ”den lille besværlige” - hvilket skal tages bogstaveligt. Den er nemlig ret sart over for diverse vinmarkssygdomme.\nVi har ved flere tidligere lejligheder smagt Malviràs vine på Arneis - men gjorde det med største fornøjelse endnu engang. Det er elegante og sprøde vine med en karakteristisk note af aromatiske pærer.\nUd fra et kort over Roero fortalte Massimo Damonte om appellationen og dens særlige terroir, der giver vinene deres særegne karakter.\nPostkort nr. 10 fra Piemonte:\nDen vin kan man da ikke sælge ...\nMalvirà ejes af anden generation af familien Damonte, brødrene Massimo og Roberto, og det var førstnævnte, der denne gang stod for smagningen.\nDer har været fremstillet Arneis-hvidvin i Roero siden 1400-tallet, og helt op til 1970’erne var vinen sød.\nMen en dag spurgte Massimo sin far, der dengang stod for vinfremstillingen, om ikke han kunne få lov til at lave en tør hvidvin på druen - bare sådan på forsøgsbasis.\n- Jamen, en sådan vin kan vi da overhovedet ikke sælge, lød det nedslående svar. Massimo fik dog allernådigst lov til at forsøge sig med 50 liter druemost. Det blev startskuddet til Malviràs produktion af tørre Arneis-hvidvine. Halvdelen af de cirka 350.000 flasker vin, vinhuset fremstiller i dag, er hvidvin, og langt hovedparten af den er på Arneis.\nVi smagte også vinhusets rødvine på Nebbiolo.\n- Der er mange vinskribenter, der sammenligner vores rødvine med Barolo-vinene, fordi de er lavet på samme drue. Og så skriver de, at Roero-vinen er lidt tynd, lød det fra Massimo.\n- En sådan sammenligning er meget forkert - vi har vores helt egen vinstil.\nMan kan kun give Massimo ret. De rødvine på Nebbiolo, vi smagte hos Malvirà, var i hvert fald helt anderledes med deres saftighed og ganske særlige aroma. Malviràs vine forhandles herhjemme af Theis Vine.\nSønnen i huset, Alberto Bonelli, holder med jævne mellemrum vinsmagning for turister i Canscina Baràcs hyggelige restaurant.\nPostkort nr. 11 fra Piemonte:\nEn meget hyggelig agroturismo\nMan må lige knibe sig selv i armen, når man befinder sig hos Cascina Baràc. Så smuk er panoramaudsigten hele vejen rundt om denne vingård, der ligger omgivet af sine 15 hektar vinmarker.\nNu var der også skruet en anelse mere op for den pittoreske oplevelse, da vi indtog Piemonte i det sprøde spirende forår, hvor kirsebærtræerne hos Baràc netop var sprunget ud, og løvet på vinstokkene var lige ved at følge trop. Ugens store billede længere nede på siden viser forårsudsigten fra vingården. Den familieejede gård har sin egen agroturismo, som vi kun kan give de varmeste anbefalinger. Ud over den uforlignelige udsigt, får man glimrende lokal mad, tilberedt af ejeren selv, Wilma Piazzo. Atmosfæren er afslappet og hyggelig, og så ligger Baràc perfekt som udgangspunkt for sightseeing i Langhe. Der er 10 minutters kørsel til middelalderbyen Alba, 15 minutter til Barbaresco og en halv time til Barolo.\nAlberto Bonelli med sin far, Albino. Far og søn er makkerparret bag vinfremstillingen og markedsføringen af vinene.\nPostkort nr. 12 fra Piemonte:\nFar og søn bag vine i hele paletten\nWilma Piazzos mand, Albino Bonelli, tager sig af arbejdet i vinmarken og vineriet, mens sønnen Alberto står for markedsføring af Cascina Baràcs vine. Dog er han også med i både marken og under vinfremstillingen - sådan er det ofte i de familieejede vingårde i Piemonte. Man hjælper til, hvor der er behov for det.\nFar og søn har arbejdet sammen siden 1994, og de er et godt makkerpar - i hvert fald, hvis man skal dømme ud fra resultatet af deres vine, der alle fremstilles på økologisk dyrkede druer.\nCirka 25.000 flasker årligt bliver det til hos Cascina Baràc, og selv om hovedvægten er på rødvin, Barbaresco, Barolo og Barbera, så laves der også hvidvin og rosé.\nI sidste uge besøgte vi appellationen Roero, der er kendt for sine gode hvidvine på druen Arneis. Men også uden for Roero fremstilles der Arneis-vine i top - som fx den fra Baràc. Den er elegant med noter af akaciahonning i duften og med en fin mineralsk smag. Vi faldt også for husets saftige Barbera og den dejligt krydrede Barbaresco Rocche Massalupo. Og så var der den liflige sødmefulde Moscato d’Asti, som lige kaldte på et glas mere. Samtlige af disse vine kan herhjemme fås hos Emilie Vin.\nScarpas flotte butiks- og smagelokale, hvor man kan gå ind fra gaden og købe Barolo i årgange tilbage til 1960’erne.\nPostkort nr. 13 fra Piemonte:\nEn butik med meget gamle årgange\nMens de vingårde, vi indtil videre har besøgt på denne tur, alle har ligget omgivet af deres vinmarker, befinder Antica Casa Vinicola Scarpa sig midt i den charmerende 1200-tals by, Nizza Monferrato.\nVingården blev grundlagt i 1854 af Antonio Scarpa og har siden været ejet af hele fem forskellige lokale familier. Siden 2001 har mor og datter, Maria Piera Zola og Martina Barosio, stået i spidsen for Scarpa.\nSmagningen af vingårdens vine foregik i dens flotte butiks- og smagelokale, hvor bordene er lavet af stave fra udtjente vinfade, og dekorationen på væggene blandt andet består af de metalbånd, der samler stavene i et vinfad.\nVi smagte husets Barolo, og den sælges ikke kun i nyere årgange i Scarpas butik, men også i ældre årgange helt tilbage til 1960’erne og 70’erne. Man kan fx få en Barolo 1962 for 240 euro (cirka 1800 kr.).\nScarpa fremstiller forrygende god og traditionel Barolo, og under smagningen fik vi at vide, at for hundrede år siden var Barolo stort set umulig at sælge i Piemonte. Dengang solgte man vin i fade til de handlende, og ofte gav man et fad Barolo gratis med, hvis den handlende købte fx to fade Dolcetto.\nPå etiketten med rødvin på druen Ruchè har Scarpa skrevet Rouchet - druens franske navn. Det har været nødvendigt, da Scarpas vinmarker med druen ligger uden for dens appellation.\nPostkort nr. 14 fra Piemonte:\nRuché, biernes favorit-drue\nHos Scarpa smagte vi også dejlige Barbera-vine og en liflig Dolcetto. Flere af vinene forhandles herhjemme af Victoria Vine.\nOg så fik vi skænket en forholdsvis lys rødvin i glassene. Rouchet stod der på flasken. Egentlig hedder druen Ruchè, og den har sin helt egen appellation i Piemonte, Ruchè di Castagnole Monferrato DOCG, der ligger rundt om syv små byer: Castagnole Monferrato, Refrancore, Grana, Montemagno, Viarigi, Scurzolengo and Portacomar.\nDa Scarpas druer dyrkes uden for appellationens grænser, må der ikke stå Ruchè på etiketten - hvorfor man i stedet bruger druens franske navn, Rouchet.\nHos de lokale vinøse myndigheder synes man, at det med et Rouchet på etiketten er lige smart nok, men man kan ikke rigtig gøre noget ved det.\nDruen er yderst sjælden, og kun få vinproducenter fremstiller vin på den - selv om det faktisk er en meget robust drue og en drue, der giver spændende, aromatiske rødvine.\nRuchè betyder bistade, og druen har fået sit navn, fordi den er særligt tillokkende for bier - så lokkende, at myndigheder har forbudt biavlere at sætte bistader op i appellationen.\nFra vingården Rivetto er der en betagende udsigt til den fine gamle by Serralunga d'Alba.\nPostkort nr. 15 fra Piemonte:\nSidste stop på rundturen i Piemonte var vingården Rivetto i Barolo-kommunen Serralunga d’Alba.\nPå billedet til venstre ses udsigten fra Rivettos vinmark over mod byen, der er opkaldt efter kommunen. Og det er ikke jord, der ligger i forgrunden af billedet men derimod økologisk kogødning.\nDen gamle familieejede vingård er nemlig økologisk certificeret. Nu stræber ejeren, Enrico Rivetto, efter en biodynamisk certificering, hvilket han regner med at opnå inden for nærmeste fremtid. Hvis det lykkes, bliver Rivetto - efter hans eget udsagn - den første biodynamisk certificerede vingård i Barolo.\nSiden 2012 har Enrico foretaget mange ændringer i sin vingård. Han har nedlagt vinmarker og plantet træer og buske for at opnå større biodiversitet. Og mellem vinstokkene gror der rosmarin, som tiltrækker insekter, der kan bestøve vinstokkene. Der dyrkes også byg i vinmarken - noget, der ifølge Enrico giver ilt og dermed liv til jorden.\nHos Rivetto er der altid gang i et eller flere eksperimenter målrettet et mere bæredygtigt miljø.\nOg afspejler alle de gode initiativer sig så i Rivettos vine? Om økologien og biodynamikken ligefrem kan smages er ikke til at sige. Men vinene er absolut glimrende - ikke mindst den mousserende vin Kaskal og Barolo Briccolina, som vi smagte i årgang 2015, og som var en af turens bedste Baroloer. Denne vin samt andre af Rivettos rødvine kan købes hos Vin og Druen.


N-cast #45: Mega Man Zero/ZX, King of Cards, Animal Crossing Direct og Retro - N-club Danmark\nN-cast #45: Mega Man Zero/ZX, King of Cards, Animal Crossing Direct og Retro\nSkrevet af Zone - 27-02-2020 11:37\nEn ny uge er i fuld gang og det betyder selvfølgelig også at vi er klar med et nyt afsnit af N-cast. I denne uge snakker vi om spil vi har spillet, blandt andet Mega Man Zero/ZX Legacy Collection, Pokémon Sword, Shovel Knight: King of Cards, Katana Kami og Undertale. Derudover snakker vi om en spøjs historie om Corona-smittede der har en yderst sund interesse for Ring Fit Adventure. Vi har derudover endelig fået en direct - en Animal Crossing Direct, som vi selvfølgelig også skal vende i programmet. Sidst men ikke mindst har vi også et retro-segment, der i denne uge handler om en Mario Sports-spilserie fra GC og Wii-dagene.\nGode gamle Mario Strikers! Jeg synes Pydte mangler at nævne International Superstar Soccer 98, som et af de bedste fodboldspil ever made!\nSandt. International Superstar Soccer SNES og N64 er legendariske as well.\nGod episode som altid! Jeg er virkelig hooked på AC. Er meget enig med Anne i, at man ikke behøver andet end en Animal Crossing Direct lige nu\nEndnu en god episode, I tre - men gisp! Hvor bliver #46 af i denne uge?\nDer kommer desværre ingen episode i denne uge, da vi er ramt af sygdom (ikke Corona-relateret), men vi er stærkt tilbage i næste!\nDet skal der jo også være plads til - go' bedring til rette vedkommende!\nMan bliver nervøs hver gang der ikke er ny episode om torsdagen. Godt at høre det kun er midlertidigt\nNu har jeg ikke kommenteret siden årsskiftet grundet travlhed, men jeg er stadig en trofast lytter. Jeg synes, I gør det rigtig godt! Spitzann er en god ny medvært, som ofte kommer med nogle gode pointer, som nuancerer debatten, og som også giver Pydte lidt tiltrængt modspil!\nZone er samtidig god til at holde dem på sporet.\nMan kan også virkelig høre, at I ved, hvad I snakker om, og at I selv får spillet mange af det nye spil. Det gør det til en fornøjelse at lytte til.\nSer frem til næste episode og god bedring . Godt at det ikke er COVID-19. Ellers skulle I udnytte de 14 dages karantæne på at få produceret en masse nye podcasts (måske dog lidt udfordrende i denne agurkespiltid).\nJeg er helt enig. Mario Strikers var et fremragende spil, og jeg forstår ikke, hvorfor det ikke har fået en renæssance på Switch'en. Det havde tilmed en virkelig god online-del med turneringer og co-op.\n2. KJ85 - 18735


Price runner | Aniston\nGiver os i tal, hvor glade vi kvinder er for at juleshoppe.\nKvinderne er tidligt ude og de fleste har allerede startet deres julegave indkøb.\nLige meget hvor meget mændene planlægger vil de være sent ude. Julehandlen anno 2008 er for alvor ved at komme i gang.\nDanmarks største produkt og prissammenlignings tjeneste PriceRunner.dk har netop afsluttet sin årlige Jule undersøgelse. Mere end 600.000 unikke forbrugere besøger hver måned www.PriceRunner.dk og 1.250 aktive forbrugere har deltaget i undersøgelse.\n76% af de kvindelige forbrugere forventer at købe deres julegaver i November. Antallet af kvinder der allerede er begyndt deres julegave indkøb er betydeligt større end mænd. Selv om mændene planlægger deres køb forventer 47,8% alligevel at være sent ude.\nAndre interessante statistikker:\n• Vi køber ikke flere julegaver online i år end sidste år:\nHele 63,6% forventer ikke at købe flere julegave online i år end sidste år.\n• Sig det ikke til arbejdsgiveren! - vi shopper på arbejdet:\n24,8% forventer at shoppe online mens de er på arbejde.\n• Vi forventer ikke at bruge flere penge på julegaver i år.\nHele 85,2% forventer at bruge omkring det samme på julegaver som sidste år.\nPriceRunner har spurgt 1250 online brugere om deres forventninger til julehandlen i 2008. Undersøgelsen er foretaget i perioden fra den 13. Oktober til 1. November.


Mas De Oms i Culla til Bedste Pris-garanti | Agoda.com\n7-Bedroom House - Udsigt\nCulla, Culla, Spanien - Se på kort\nMas De Oms er indrettet til både ferie- og forretningsrejsende og ligger idéelt i Culla; én af byens mest populære beliggenheder. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nMas De Oms tilbyder også mange faciliteter der vil berige dit ophold i Culla. For at nævne blot nogle få af hotellets faciliteter tilbydes der blandt andet grillfaciliteter.\nNyd værelsesfaciliteter i høj kvalitet under dit ophold. Nogle værelser indeholder opvarmning, skrivebord, altan/terrasse, fjernsyn LCD-/plasmaskærm, køleskab, der er med til at hjælpe gæster med at få ny energi efter en lang dag. Desuden sikrer hotellets væld af fritidstilbud, at du har rigeligt at foretage dig under dit ophold. Med sin idéelle beliggenhed og imponerende faciliteter så vil Mas De Oms opfylde dine behov på mange måder.


I dag (9.okt.2019) løber den 9. udgave af Nordic Seaweed Conference af stablen i Grenå. Internationale og nationale forskere, virksomheder, iværksættere og andre aktører er samlet for at diskutere bæredygtighed og den nyeste forskning og teknologi inden for med tang- og algeproduktion.\nKonferencen strækker sig over to dage og på konferencens første dag var Balunkeswar (Balu) Nayak, der er professor ved University of Maine, keynote speaker. Balunkeswar (Balu) Nayak har mere end 16 års erfaring inden for fødevareprocesser og -teknologi og har forsket i og fulgt udviklingen af bæredygtige proces- og produktionsmetoder inden for tangprodukter.\nHele konferencens fokus centrer omkring bæredygtighed, og hvordan dyrkning og anvendelse af tang kan bidrage til at opfylde FN’s Verdensmål for bæredygtig udvikling. Det er blandt andet i indsatsen for at opfylde Verdensmålene vedrørende ”Livet i havet”, ”Sundhed og trivsel”, ”Bæredygtig Energi” og ”Klimaindsats”, at dyrkning og anvendelse af tang kan spille ind.\nKonferencen afholdes på Kystvejens Hotel, Kystvej 26, 8500 Grenaa fra onsdag den 9. oktober kl. 10.00 til torsdag den 10. oktober klokken 14.40\nNordic Seaweed Conference afholdes for niende gang i Grenaa. Konferencen afholdes altid onsdag og torsdag i uge 41\nDet er INBIOM sammen med partnerne bag AlgeCenter Danmark - Aarhus Universitet, Teknologisk Institut og Kattegatcentret - og Bæredygtighedens Hus, der står bag konferencen.\nNordic Seaweed Conference i bæredygtighedens tegn /Default.aspx?ID=1574&newsid=2622&Action=1&M=NewsV2&PID=7895 https://www.agropark.dk/Files/Images/INBIOM/Nyheder/Nordic-Seaweed-Conference.png


Afinstaller RoyalShopperApp – Hvordan afinstallere RoyalShopperApp – Fjern Spyware\nAfinstaller RoyalShopperApp – Hvordan afinstallere RoyalShopperApp\nØnsker du at fjerne RoyalShopperApp infektion væk fra din pc? Er du over opererer problemer med din pc? Fandt du nogen ordentlig måde at slippe af RoyalShopperApp? Hvis du vinke hovedet i “Ja” for alle de ovenstående spørgsmål, så du virkelig har brug for øjeblikkelig hjælp til fjernelsen af denne infektion fra din pc så hurtigt som muligt. RoyalShopperApp Trussel er en af de skadelige infektion, der allerede er blevet inficeret masser af Windows computer-system over hele verden, er infektionen blevet designet af rouge hackere til at inficere nay Windows-pc nemt når det bliver inde i denne computer. Med hjælp fra sin rogue algoritme infektionen er beregnet til at hjælpe sin tracker eller cyberkriminelle, der ønsker at få adgang til eller indsamle personlige oplysninger om din.\nPersonlige oplysninger her er beregnet til konto logins og kodeord på det, bare forestille sig scenariet, hvis infektionen som RoyalShopperApp indsamlet din bankkonto loginoplysninger. Enhver bruger overfor sådan scenario kunne gå igennem en finanskrise eller værste situation. Hans IP-adresse kan bruges andre steder til at udføre rouge aktiviteter som hacking etc. RoyalShopperApp infektion kan være en stor trussel for sikkerhedsmæssige årsager i dit Windows-pc, fordi stjæle værdifulde og fortrolige data nemt kan ødelægge nogens arbejde spor. Den værste del af RoyalShopperApp infektion er, at det nemt kan udføre selv på nogen del din pc, der vil helt sikkert forringe din PC samt også afbryde processer under udførelse talrige standardprogrammer så godt. Infektionen kan fortolke sig selv som en nyttig software, men dens en rouge software, som nemt kan invitere andre problemer til din PC.\nSådan helt at fjerne RoyalShopperApp fra PC\nDet starter med meget normalt og fælles so ned udførelsen af PC eller symptomerne kunne bare holde et tegn, når det enhver applikation automatisk nedbrud eller computeren genstarter uden oplysninger. Folk havde allerede står flere problemer på grund af RoyalShopperApp, der omfatter økonomisk såvel som psykiske problemer, når den stopper computersystemet til at reagere og meget vigtige data for du er lige ved at tabe. Faktisk det er meget vigtigt at oplyse den viden støder infektion RoyalShopperApp i enhver pc, fordi mange brugere allerede havde dumpet deres sæt af computere på grund af denne trussel. Hvis man spørger, hvordan du fjerner RoyalShopperApp fra PC, så der kunne være nogen let sted undtagen her, hvor du kan finde en ordentlig svar. Men stadig eksperter giver deres nyttige råd her, at for en vellykket måde at slette RoyalShopperApp væk fra PC der er to måder.\nManuel proces for RoyalShopperApp Fjernelse\nAutomatisk RoyalShopperApp Removal Tool\nI den proces har en komplet succes i manuel måde at slette RoyalShopperApp væk fra PC man skal gøre det sikre, at du skal have en idé om de tekniske detaljer i forbindelse med Windows-operativsystemet. Bare bekræfte, at du nemt kan håndtere alle retninger og kommandoer, som er rettet til manuel fjernelse proces nedenfor for at afinstallere RoyalShopperApp:\nTrin 3 : Tryk på CTRL + ALT + DEL og start Task Manager inden din pc, Afslut alle dem proces, og funktioner, der er relateret med RoyalShopperApp, nu personen har til at gøre det sikre sig, at hvad exe eller proces fil han er ved at. ende.\nTrin 5 : Trin 5: Når du er færdig med den indskrive editor af jeres så er du nødt til at gå til systemet mapper, hvor Windows er blevet installeret, efter at du er nødt til at fjerne de skadelige filer og mapper relateret til RoyalShopperApp.\nAutomatisk værktøj til RoyalShopperApp fjernelse\nAlle ovenstående trin, som blev kortvarigt definerede ikke en kop te, at nogen let kunne tage. Man skal have alle de ideen til håndtering af alle disse handlinger i en komplet måde, så vellykket manual RoyalShopperApp fjernelse proces kan opnås, på den anden side kan du også vælge en komplet automatisk RoyalShopperApp afsked værktøj. Spørgsmålet opstår her hvorfor man vælger dette værktøj over alle andre. Årsagerne er meget enkel at forstå, at angår også med manuel proces. Efter at have læst ovenstående kan man forstå, at den manuelle fjernelse proces til RoyalShopperApp trussel ikke er et stykke kage. Mens der på den anden side kan du ikke kun afinstallere RoyalShopperApp, men hver og viral PC trussel smidt ud af edb-system. Det kan øge effektiviteten af Windows, applikationer begynde at reagere som før, vil nogen trussel nu indtaste i PC det vil også beskytte din pc på mange måder.\nAutomatisk RoyalShopperApp Removal Tool User Guide:\nSådan fjernes RoyalShopperApp, Sådan sletter RoyalShopperApp\nAfinstaller WordExtra – Hvordan afinstallere WordExtra


Apartment Supetar 44 i Brac til Bedste Pris-garanti | Agoda.com\nApartment Supetar 44\nSupetar, Brac, Kroatien - Fantastisk placering - Se på kort\nNår du besøger Supetar, så vil du rigtigt føle dig hjemme på Apartment Supetar 44, der tilbyder kvalitetsovernatning og fantastisk service. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nApartment Supetar 44 tilbyder også mange faciliteter der vil berige dit ophold i Supetar. For gæsternes velbefindende tilbyder hotellet gratis trådløst internet på alle værelser, trådløst internet i fællesområder, parkering.\nAlle hotellets værelser er indrettede med betænksomme bekvemmeligheder som garanti for uforlignelig komfort. Desuden sikrer hotellets væld af fritidstilbud, at du har rigeligt at foretage dig under dit ophold. Uanset hvilket formål din rejse har, så er Apartment Supetar 44 et fremragende valg, når du er i Supetar.


Gribskovs børn og unge, idrætsglade borgere og folk med lyst til at cykle kan se frem til en stribe tiltag i den nye aftale om de kommende års budget.\nAftalen er i dag indgået mellem Venstre, Dansk Folkeparti og Det Konservative Folkeparti og gælder Gribskov Kommunes budget for 2018- 2021 og bygger videre på den 2-årige aftale, de tre partier indgik sidste år.\n”Der er rigtig mange gode nyheder, store som små, for borgerne i Gribskov i den aftale, vi nu har indgået. Vi tager hånd om nødvendige investeringer i velfærd både for børn og ældre, og så glæder jeg mig især over, at vores idrætsliv får et markant tilskud,” siger borgmester Kim Valentin (V).\nI aftalen får Vejbys borgere glæde af i alt fire mio. kroner til fx kunstgræs og udbygning af idrætshuset. Der er i alt seks mio. kroner til idræt i forbindelse med det nye skole-område i Gilleleje. Og idrætslivet i hele Gribskov får 250.000 kroner årligt til hallerne. Den nye aftale giver et bredt løft til børneområdet, hvor der næste år er afsat 50 mio. kroner til det specialiserede område. Der kommer også penge til, at de enkelte lokale skoler kan profilere sig tydeligere, og så kommer der en økonomisk håndsrækning til, at alle skoleelever kan tage på lejrtur i 8. klasse – 15.000 kroner pr. klasse kan ydes i tilskud. Til de ældre og sundhed er der i alt 12 mio. kroner næste år til bl.a. demensvenlig indretning af plejehjem og renovering af ældreboliger.\nBilledskole kan forsætte\nAftalen sikrer også, at Billedskolen kan forsætte. Skolen får 250.000 kroner årligt i støtte i de kommende år. Samtidig får spejderne et ekstra løft med aftalen, der indeholder 100.000 kroner årligt til støtte af aktiviteter.\n”Jeg er rigtig glad for, at vi med aftalen giver en hjælpende hånd til foreninger, som arbejder med vores unge. Fx kan vi hjælpe vores spejdere med indkøb af materialer, som der er brug for. Cykelstier og investering i mere sikker trafik er også ét af de vigtige områder i den nye aftale. Der er ekstra to mio. kroner årligt fra 2019 til mere sikre skoleveje og forbedret stiforbindelse mellem byerne. Desuden etableres der nu et behovsstyret trafiklys i det farlige kryds mellem Kildevej og Askemosevej,” siger Dansk Folkepartis gruppeformand, Jonna Præst.\nDe Konservative lægger også vægt på, at trafiksikkerheden, navnlig omkring Kildevej, bliver forbedret med den nye politiske aftale.\n”Vi har i forbindelse med budgettet efterlyst input fra borgerne, og rigtig mange har efterlyst flere og bedre cykelstier, som forbinder vores lokalsamfund. Det har vi lyttet til i aftalen om næste års budget. Samtidig får vi sikret et kryds ved Kildevejen, som har vist sig at koste liv. Et lyskryds er et led i en større og bedre trafiksikkerhed og trafikafvikling på hele Kildevejen,” siger Jesper Behrensdorff, gruppeformand for Det konservative Folkeparti.\nPengene til de nye initiativer findes bl.a. ved, at kommunen fremover bruger færre konsulenter, øger digitaliseringen, mindsker sygefravær og prioriterer på ejendomsområdet. Budgettet vedtages endeligt på et møde i byrådet 9. oktober.\nKim Valentin, borgmester, Venstre, 72498200.\nJonna Præst, gruppeformand, Dansk Folkeparti, 25745432.\nJesper Behrensdorff, gruppeformand, Konservative, 72497535.


Delbetaling af Nokia Smartphone \nDelbetaling af Nokia Smartphone\nDelbetaling af Nokia Smartphone - Bliv klogere på alt, der har med Delbetaling af Nokia Smartphone at gøre her på hjemmesiden.\nEr du på udkig efter information om Delbetaling af Nokia Smartphone, så kig med her. Hos Mobiltelefon afbetaling.dk finder du nøje udvalgte ressourcer, der har med Delbetaling af Nokia Smartphone at gøre.\nTjek vores henvisninger om Delbetaling af Nokia Smartphone\nI vores linkliste finder du ikke blot links til sider om Delbetaling af Nokia Smartphone, men også om andet, der relaterer sig til mobiltelefoner og smartphones, hvad enten det er via engangsbetaling eller finansiering.\nSpørgsmål ift. Delbetaling af Nokia Smartphone\nVi besvarer gerne dine spørgsmål, hvis du har noget at spørge om vedr. Delbetaling af Nokia Smartphone eller andet mobiltelefonrelateret. Find vores kontaktoplysninger nederst på siden, hvis du vil spørge om noget. Vi kan ikke garantere, at vi kan svare på dit spørgsmål omkring Delbetaling af Nokia Smartphone eller hvad du nu ellers vil vide mere om, men vi vil i hvert fald forsøge at gøre vores ypperste.


Metalligaen - Sommerbarometer: Odense håber og tror på mere end i fjor\nSommerbarometer: Odense håber og tror på mere end i fjor\nFynboerne har slutspillet som erklæret mål i foråret 2021\nOdense Bulldogs red på en bølge af sejre sidste forår. Det nyttede bare ikke noget, for fynboerne var for længst passeret i kampen om den ottende og sidste plads i playoffs.\nFynboerne havde en turbulent sæson med trænerskifte og et efterår med meget trist stemning i VinMedKant Arena, men lige pludselig vendte og den nye træner Marc Lefebvres mere direkte stil gav pote i masser af sejre og stor begejstring.\nTil tider var det forrygende, hvad Odense præsterede, det lille forbehold er dog, at modstanderne måske tog lidt let på fynboerne og at de gode resultater blev leveret i en periode, hvor Bulldogs kunne spille fuldstændig frit.\nHelt på bundlinjen vurderer undertegnede dog, at Odense bør komme styrket ind i den kommende sæson, hvis det lykkes at hente de sidste og afgørende forstærkninger.\nI målet er Tadeas Galansky altid garant for noget godt. Tjekkens styrke kan efterhånden ikke nedvurderes, men vi skal også huske på, at Odense Bulldogs i sidste sæson havde en Evan Cowley, der ganske enkelt var fremragende. Selv i den periode, hvor Odense tabte mange kampe, var det Cowley, der holdt Bulldogs inde, så der nu og da var muligheder for point.\nOm backuppen Aphiwat Sengthaisong er en forstærkning eller ej er ikke til at vide, for Nicolai Kristensen fik ikke særlig mange chancer til at bevise sig i sidste sæson.\nForan de to nye målmænd står foreløbig fem danske backer af ganske solid karakter. Hvis Eskesen kan holde tempoet, spiller han stadig fint og Martin Larsen i form kandiderer til at være en dansk topback.\nJeppe Holmberg er ved fuld styrke en fin, dansk back og det samme gælder for Christopher Kamph, mens unge Mathias Max Rasmussen er spilstærk, men lige mangler lidt ekstra fysik.\nLucas Bjerre Rasmussen er formentlig også en dansk kandidat, hvis han har fysikken i orden.\nVi skal huske på, at Odense i Daniel Baastrup og Brock Beukeboom har mistet to nærkampsstærke spillere med fuld offervilje, og de to skal erstattes, formentlig med imports. Og her bliver det uhyre spændende, hvad Bulldogs hiver frem. Cole Candella havde gode perioder i fjor, og bliver måske hevet ind igen.\nFremme har Odense Bulldogs sikret sig Dale Mitchell som en kæmpe publikumstræffer. Canadieren har formentlig også et solidt spillemæssigt niveau tilbage, som han viste sidste sæson i Dresden, og vi skal huske på at Mitchell som en udenlandsk veteran i Metal Ligaen stadig blot er 31 år. Han skal nok blive en stor aktør for Odense, men kan ikke bære angrebet alene.\nHenry Hardarson har netop skrevet under og ligner en mulig kaptajn. Hans 38 point i sidste sæson var fremragende, og han har udviklet sig fra at være en arbejdsmand til en mand, man kan forvente mål og point af. Hardarson spiller nu sin første sæson under forventningspres, og det skal blive spændende at se, hvordan han reagerer derpå.\nSpillere som Lukas Lundvald, Sebastian Ehlers, Rasmus Simonsen og Oliver True sluttede rigtig godt af i sidste sæson, og det er "død og pine", at specielt spillere som Lundvald og Ehlers fortsætter med at være et skridt fremme i ligaens danskerhierarki.\nKvaliteterne i Oliver Anker Christensens skøjteløb er ingen i tvivl om, men afslutningerne skal blive bedre. Så er der masser af muligheder for aalborgenseren.\nSpørgsmåltegn fra sidste sæsons trup: Tager Mike Daugulis en sæson mere og kommer Asger Petersen tilbage? Kommer Komarek tilbage? Er Jack Walker blevet for dyr efter sit flotte forår? Mon ikke et par stykker af dem er at finde i truppen, når sæsonen går i gang igen? I givet fald er der lige nøjagtig tre kæder på plads, så også fremme må der være stor spænding om, hvad Odense henter ind.\nBliver det tre eller fire imports? Og finder Odense måske et par spændende danskere ude i verden, eller henter fynboerne unge spillere ind fra andre klubber? Vi mangler stadig svar på de spørgsmål, der vil definere, hvorvidt Odense kan drøne opad i tabellen.\nSpillerne skal også lære at spille under Marc Lefebvres stil fra starten af sæsonen. Canadieren trækker store veksler på sine topspillere, og spørgsmålet er selvfølgelig, hvordan det påvirker kræfterne i længden.\nTippet herfra er, at Odense vil være i stand til at true i kampen om en plads i slutspillet, men meget kommer altså an på, hvordan den sidste del af truppen kommer til at se ud. Vi bliver klogere i løbet af de kommende måneder.\nRETRO: Et straffeslag afgjorde DM-dramaet for 35 år siden Aalborg Pirates kom ud med et overskud på 5470 kroner


Læge om hpv-vaccine: Vi må ikke blive det land, hvor man dør af livmoderhalskræft | Nordjylland | DR\nLæge om hpv-vaccine: Vi må ikke blive det land, hvor man dør af livmoderhalskræft\nDanske Regioner opfordrer nu forældre til piger til at lade dem hpv-vaccinere. Flere læger håber, at det kan vende vaccinationsfrygten.\nHpv-vaccinen redder liv - ta' imod den.\nDet budskab skal direkte ud til tusindvis af forældre og deres døtre. For kun hver fjerde af de piger, der sidste år fyldte 12 år, har fået vaccinen mod livmoderhalskræft.\nPå Aalborg Universitetshospital håber lægefaglig direktør Morten Noreng, at den direkte opfordring, som Danske Regioner står bag, kan være med til at råbe flere forældre op. Han har selv forsøgt ihærdigt, siden en række tv-udsendelser fik gjort mange nervøse.\n- Det er klart, det gør et meget stort indtryk, når man ser eksempler på en masse unge piger, der får det dårligt på grund af det, man troede, var bivirkninger til vaccinen, men jeg synes bare, det kom til at overdøve de andre vigtige signaler, siger han.\nPraktiserende læge Joachim Nørmark oplevede også, hvordan tilslutningen til vaccinen faldt betydeligt nærmest natten over. Derfor er det efter hans mening på tide, tendensen bliver vendt.\n- Det dur ikke, at vi sakker så meget bagud, og at vi om 10-20-30 år bliver det land i Europa, hvor man dør af livmoderhalskræft, mens man kan se, at i alle andre lande er man blevet vaccineret mod det, siger den praktiserende læge.\nEn række videnskabelige undersøgelser har ikke kunnet påvise en sammenhæng mellem hpv-vaccinen og de symptomer, en række piger og yngre kvinder har indberettet.\nMor: Risiko for kræft vejer tungere end risiko for bivirkninger\nOpfordringen og brevet er det helt rigtige at gøre, siger Tina Dalsgaard, der selv har valgt at få sin 12-årige datter vaccineret. For det er en voksen-beslutning, mener hun.\n- Nogen siger, at børnene selv skal vælge, men det er da ikke er noget at spekulere over. Hvis man først har haft kræft inde på livet, så vægter vaccinen efter min mening højere end de bivirkninger, der eventuelt måtte komme, siger moderen.\nBrevet kommer som nævnt fra Danske Regioner, hvor Ulla Astman (S) er formand for sundhedsudvalget. Hun kalder udviklingen i antallet af hpv-vacciner for katastrofal:\n- Det betyder, at rigtig mange kvinder om ganske få år vil være i risikozonen for at udvikle livmoderhalskræft, og de kan også risikere at dø af det, siger hun.\n- Brevet skal fortælle dem, at det er en rigtig god idé at blive vaccineret, og opfordre til at komme forbi deres praktiserende læge og tage en snak om det, for det er altså rigtig vigtigt, siger politikeren.\nHos Kræftens Bekæmpelse er der også stor tilfredshed med initativet fra Danske Regioner.\n- Der er ingen tvivl om, at det kan være med til at få nogle af de forældre, der er kommet i tvivl på grund af den lidt voldsomme mediedækning af vaccinen, til at gå op til lægen og allerhelst få vaccineret deres 12-årige datter, siger forebyggelseschef Mette Lolk Hanak.


ved Skanderborg Stilladsudd.: 2-årig (færdig i 1998) landsklubformand - PDF\nDownload "ved Skanderborg Stilladsudd.: 2-årig (færdig i 1998) landsklubformand"\n1 SIDE 9 MANDEN Navn: Bopæl: Voerladegård, ved Skanderborg Thorkil Jansen Alder: 39 Lokalklub: Start i branchen: Nuværende firma: Århus Februar 1996 i Mars Stilladser i Århus Mars Stilladser Stilladsudd.: 2-årig (færdig i 1998) Tillidshverv: landsklubformand Ko ns ti tueret StilladsInformation: Allerførst skal vi jo ile med at ønske dig tillykke med hvervet som konstitueret landsklubformand for Stilladsarbejdernes Landsklub konstitueret fordi du jo er trådt til, efter at S,imon har måttet trække sig. Thorkil: Tak for det. StilladsInformation: - Dernæst må vi så konstatere, at du med dette interview kommer i den enestående situation, at være den første person, der opnår at blive dette blads side 9-mand to gange, idet redaktøren jo også havde slået en klo i dig tilbage i 2004, da du var klubformand i Århus. Hvor lang tid var du egentlig klubformand i Århus, og hvorfor stoppede du med det tillidshverv? 9\n2 Thorkil: - Først fra 98 til Og så igen fra 2008 til 2009, hvor Jeppe tog over. Den fælles priskurant var omdrejningspunktet for meget af Århus-klubbens arbejde. Og da den var på plads, synes jeg det var tiden for nye kræfter at tage over... Efter 10 år bliver tingene også rutine. Jeg havde mistet gnisten til også at tage alle de små slagsmål undervejs og det duer ikke. Vores klub har altid handlet ud fra, at det er bedst at tage tingene i opløbet det er nemmere at jage tre tyske uorganiserede ud af en villahave, end pludselig at stå med underbetalte og uorganiserede tyskere på en tre-års kontrakt i Gellerup Parken. Nogle vil mene, at vi ind imellem skyder gråspurve med kanoner. Men vi kan se, at vores aktive linie også på de små sager betyder, at vi holder de helt store gribbe væk Så med det i mente og gode kræfter til at tage over, var valget faktisk ikke så svært. StilladsInformation: - Hvordan havnede du i sin tid i stilladsbranchen tilfældigt eller.? Thorkil: - Jeg gik arbejdsløs og dagpengeperioden var ved at rinde ud, så et eller andet skulle der ske. En kammerat (Simon som jeg nu har overtaget formandsstolen efter) havde fået læreplads ved Mars Stilladser og fortalte, at de manglede en lærling mere, og så sprang jeg på Jeg kendte intet til faget, men firmaet lå lige rundt om hjørnet, og jeg havde desuden lært klubben lidt at kende fra solidaritetsarbejdet med Ribus-chaufførerne. 10\n3 StilladsInformation: - Mange folk rundt omkring i landet har stiftet bekendtskab med dig i forbindelse med landsmøder, overenskomstkurser eller andet, men vi er jo en stor klub, så mange har endnu ikke mødt den nye landsklubformand. Giv os lige et kort rids af dit faglige virke i klub- og landsklubregi. Thorkil: - Jeg har som sagt været tillidsmand og klubformand i Århus gennem en del år. I Århus kører tingene ikke altid helt efter bogen, så vi har haft vores del af konflikterne og slagsmålene I forhold til landsklubben er det blevet til lidt arbejde med vores stilladsuddannelse, en del opsøgende arbejde med at starte og hjælpe nye klubber, men ellers er det arbejdet med den fælles priskurant, der har fyldt meget. Jeg har siddet i forhandlingsudvalget siden 98 det var dengang, hvor os fra provinsen blev sat ind i et rum med et par sure provinsarbejdsgivere, der kun kunne sige nej! Det var dødsygt, men så tog vi revanche, når vi kom hjem og lavede ballade til lokalforhandlingerne... 11\n4 StilladsInformation: - Du er faktisk den første landsklubformand, som ikke kommer fra københavnerklubben storebror Hvad lægger du i det? Thorkil: - Ikke så meget faktisk. Vi har i dag en godt sammentømret landsklub, og den daglige ledelse har sådan set længe ligget i et velfungerende kollektiv. I dag har vi - på tværs af landsdelene - en høj grad af respekt for hinandens vilkår og forskelligheder. Sådan har det ikke altid været, men at vi i dag kun har én priskurant og desuden kender hinanden fra stilladsskolerne og efterhånden også fra tillidsmandskurser har helt klart styrket fællesskabet i branchen. Så det at formanden nu sidder i Århus giver selvfølgeligt nogle rent praktiske problemer i forhold til at være langt fra begivenhedernes centrum. Men politisk tror jeg faktisk, at det er uden betydning StilladsInformation: - Hvad er det efter din mening for en klub, du nu er blevet formand for? Thorkil: - Uden sammenligning én af landets stærkeste og bedst organiserede klubber. Ikke at vi altid når hvad vi vil, eller at tingene bare kører efter en snor. Vi har helt bevidst valgt at køre vores landsklub uden ansatte og det gør selvfølgelig, at enderne ikke altid når sammen, særligt om sommeren når der er gang i stilladserne. Til gengæld har vi kun os selv at skyde skylden på, når tingene fejler. 12\n5 StilladsInformation: - Hvad er dens styrker og svagheder? Thorkil: - Vores styrke er, at når vi rykker, så gør vi det sammen måske er alle ikke klar til at deltage og stå i front på de enkelte aktioner, men der sker intet, som ikke 95 % af vores medlemmer i det mindste har forståelse for det gør os utroligt svære at blæse omkuld, og guderne skal vide, at det er forsøgt mange gange gennem tiden Vi er desuden godt uddannede her tænker jeg ikke stillads, men fagpolitisk. Årligt har vi (nye) af vores medlemmer på en uges kursus i priskurant og overenskomst, ligesom der afholdes lokale kurser og oplæg. Mange følger nu også fagbevægelsens tillidsmandsuddannelser. Ud af en samlet flok på ca medlemmer er det faktisk ret godt Og så kan vi spille på mange tangenter. Vi er med til foretræde hos ministeren og har faktisk fået noget ud af det. Vi hænges jævnligt ud i pressen for at pille uorganiserede stilladser ned. Vi forhandler selv vores priskurant med arbejdsgiverne. Vi har siddet i regeludvalg omkring vores arbejdsmiljø, vi underviser selv i priskurant og overenskomst, ligesom vores kolleger underviser på stilladsuddannelserne. Og vi er med til at passe på Venezuelas præsident, når han holder folkemøde i KBH Vores svaghed er, at vi ind imellem har nok i os selv. Og det er ærgerligt. Udviklingen mod større og større fagforeninger gør faktisk, at vi har noget at byde ind med i forhold til at skabe nogle klubstrukturer, hvor folk føler sig hjemme. Men det kræver, at vi selv kommer ind i kampen om, hvordan vores fagforeningerne skal se ud, og anerkender at vilkårene ikke nødvendigvis er de samme i alle brancher.. 13\n6 StilladsInformation: - Hvordan tegner fremtiden sig for stilladsbranchen og stilladsklubben set med dine øjne?? Thorkil: - Uddannelsesaftalen og den fælles priskurant er som sagt på plads. Samtidig er der rimeligt gang i klubberne rundt om i landet. Så jeg synes vi er klædt godt på Noget andet er så, at fagbevægelsen står overfor nogle gevaldige udfordringer i fremtiden. EU gør hvad de kan for at forhindre os i at slås for vores arbejdsforhold gennem kollektive aftaler og kommer fagbevægelsen ikke samlet ud af busken og erkender, at EU ikke er arbejderklassens ven og aldrig bliver det, ja - så ser det sgu sort ud. Så bliver vi i stilladsen måske den sidste prop, der flyder ovenpå men vi ryger ikke desto mindre med, hvis bunden går ud af det organiserede arbejdsmarked StilladsInformation: - Hvilken type landsklubformand skal branchen forvente at møde de kommende år? Thorkil: - Forhåbentlig én der vokser med opgaven Og så kommer man som sagt ikke til at møde formanden med stort F. Forudsætningen for at tage posten var fra min side, at der var nogen at læne sig op af og dele opgaverne med så ofte vil det ikke være mig, men John, Jeppe, Olaf eller et af klubbens andre kloge hoveder, folk vil møde StilladsInformation: - Skål, tak for interviewet og god arbejdslyst! 14


VIA sælger netselskaber - STANDBY.dk\nVIA sælger netselskaber\nAf: Flemming Juul i Nyheder 19. august 2009\nSenest opdateret: 19. august 2009 kl. 09:53 Print\n”Vi havde slet og ret for mange mærkevarer”, siger koncernchef Espen Asheim fra VIA til avisen Dagens Næringsliv. Han vil ikke sige noget om kroner og ører ud over, at Gotogate og Flybillet.dk har en samlet bruttoomsætning på en kvart milliard norske kroner årligt.\n”Vi har haft en proces, hvor vi de seneste måneder har set nærmere på vores 6-8 mærkevarer og fundet, at vi har for mange. Vi enedes om en beslutning om, at vi i fremtiden vil satse på bare to. VIA Travel for forretningsrejser og VIA Tours for ferie og fritidsrejser. Derefter sad vi tilbage med seks mærkevarer, som vi ikke helt vidste, hvor vi skulle placere. Nogle blev lagt ind i VIA Tours og til slut havde vi Gotogate og Flyvillet.dk tilbage”, forklarer Espen Asheim til Dagens Næringsliv.\nRygterne om salget af VIA netselskaberne har floreret længe. Stand By spurgte i sidste uge Espen Asheim, om han kunne kommentere rygterne om det forestående salg. Dengang afviste Asheim kategorisk at et salg var undervejs.\nVIA Travel\t2009-08-19\nIkke alle følger firmaets rejsepolitik


Stemning, fest og fælleskab på skolen - Gellerup.nu\nImens vi venter på spøgelseshuset...\nSambaoptog, trommeopvisning, boder og spøgelseshus – det hele var der til skolefesten forleden på Søndervangskolen. Mere end 500 glade lærere, elever og familier var samlet til fest i fællesskabets tegn.\nSkolens aula var centrum for festen og pyntet efter alle kunstens regler. Her var der underholdning på scenen og mulighed for at nyde lækker mad, som specialklasserne og områdets somaliske og afghanske foreninger lavet til lejligheden.\nFantasifulde boder og uhyggeligt spøgelseshus\nI de omkringliggende gymnastiksale var der diskotek og konkurrenceboder. Der var bl.a. mulighed for at afprøve sine evner i dartskydning, saftevandsdrikning på tid og dåsekast. Som motivation for at ramme sidstnævnte dåser, var billeder af skolens personale klistret på dåserne, hvilket vagte jubel hos især eleverne på skolen.\nSpøgelseshuset var og blev dog aftenens helt store trækplaster. Hele ugen havde 5. klasserne arbejdet på at gøre spøgelseshuset så uhyggeligt og realistisk som muligt. Og det gav pote, køen for at prøve en gyselig tur i labyrinten strakte sig langt hen af skolegangen.\nMor og far med til fest\nSkoleleder Rani Hørlyck var godt tilfreds med aftenens arrangement: ”Folk kommer feststemte og glade. Og det er lige præcis målet med skolefesten. At vi skal have en hyggelig aften i hinandens selskab”. Hun sætter pris på den store forældreopbakning og er glad for også at se mange fædre til årets skolefest.\nOgså børnene kan se fordele ved at have mor og far med til fest. ”Det er sjovt at have forældre med – for hvis man løber tør for penge, kan man bare få flere af dem” smiler Rima fra 3. klasse skælmsk.\nOm børn og forældre gik hjem med tomme lommer er uvist, men en god skolefest var det helt sikkert.


I'm Blue | Line Gyldholm juli 2010 – Line Gyldholm\nDa jeg købte den lyserøde hårfarve købte jeg også en blå som jeg ville tage nogle billeder med en dag. Men indtil videre er det kun blevet til dette lille filmklip med musik til for ligesom at give den rette stemning:) Farverne er købt til 20-30 kr. hos en frisør. Jeg har også orange, grøn og gul. De er jo meget sjove at have.\nNæsten alle disse ting er lagt i min shoppingbag, men jeg er sikker på at ingen af dem bliver betalt da jeg ingen penge har. Men hold da kæft hvor er de smukke, det virker så rent og lækkert og jeg vil bare eje det hele. Men nu er tippet givet videre så skynd Jer ind og forudbestil noget af alt dette lækre tøj inden det er revet væk. Jeg misunder Jer der køber noget af dette – øv hvis penge bare engang imellem hang på træerne.\nEt indlæg som jeg har tænkt over i noget tid nu. Jeg skriver det som jeg tænker det og det bliver derfor ikke redigeret eller ændret på, og det kommer også til at være en stor blanding af alt muligt.\nFor det første er min grund til at skrive dette at jeg er virkelig træt af at ligemeget hvad jeg skriver så får jeg en eller flere kommentarer om ‘hvorfor skriver du aldrig om det’ ‘hvornår får vi det at se’ eller ‘nu synes jeg der er gået for meget et eller andet over bloggen’ og det er vildt udmattende. Hvis jeg viser mit tøj får jeg kommentarer som ‘hvornår får vi de skide tatoveringer at se, det lovede du’, hvis jeg fortæller om min dag og viser billeder ‘hvorfor viser du aldrig dit tøj’ hvis jeg fortæller om min nupokur så er der gået for meget nupo i bloggen, men hvis ikke jeg gør så er jeg en dårlig forsøgskanin og blogger osv osv. Det kan godt føles lidt som om I regner med at jeg gør noget fordi I har betalt for det, men det har I altså ikke. Jeg skriver kun et indlæg ad gangen og det kan ikke omhandle alt. Nogle gange er det min lejlighed, nogle gange er det mad, nogle gange er det hverdag, nogle gange er det tøj osv. Det er ikke en hardcore modeblog og så skal I også huske, jeg får ikke penge for det her. Jeg har ikke en deadline eller et emne mine indlæg skal omhandle. Jeg skriver helt og aldeles for sjov og jeg skylder ikke nogen noget. Blogging skal være sjovt både for Jer og for mig.\nJeg gør mit bedste for at vise interessante ting, men samtidig er det stadig ‘kun’ en dagbog hvor jeg skriver om de ting jeg føler for, så derfor er det nok ikke altid som I vil have det. Jeg vil egentlig skrive med dette indlæg at jeg kan ikke gøre alle glade. Nogen kigger herind for at læse om nupo og synes derfor alt andet jeg skriver om er ligegyldigt, nogen kigger herind for at læse om mig og se billeder, og de synes så at nupo er dødligegyldigt og åndssvagt osv. Så det er umuligt at tilfredsstille Jer allesammen. Kan I i stedet ikke prøve at nyde de indlæg jeg faktisk bruger tid og energi på at skrive? Kan I ikke prøve at være glade for at jeg lukker Jer ind i min verden og viser billeder og skriver personlige ting? Og kan I ikke prøve at nyde og sætte pris på at min blog handler om alt muligt og det måske er det der gør den interessant?\nJeg ville elske at skrive et indlæg hvor der ikke skulle komme brok over noget jeg ikke har skrevet om, noget jeg har lovet, eller noget jeg skriver for meget om. Det er min blog, og som sagt gør jeg det her helt ubetalt og som min hobby. Jeg er meget modtagelig for ideer eller andet I vil skrive I kunne tænke jer at se mere af, og det prøver jeg så at opfylde. Men udover bloggen er der også et liv, et liv med regninger, fitness, lektier, kæreste, familie, venner, problemer, sygdom etc. og det skal jeg også passe.\nJeg ved det må være overordentligt udmattende for jer at læse bloggere gang på gang brokke sig over kommentarer, det kan nemlig også hænge mig langt ud af halsen, og det fleste gange tænker man også bare ‘så lad dog være med at blogge’ men nogle gange tager man faktisk kommentarer og ris/ros mere personligt end man måske burde. Når ens blog er blevet til noget man ikke kun gør for sig selv mere, ja, så bliver det pludselig også vigtigt hvad I synes – i hvertfald for mig.\nSå søde søde bloggere, anonyme og alle andre: vil I ikke nok huske på jeg gør mit bedste? Jeg gør det helt gratis og jeg gør det for alles skyld? Det er ikke altid mine indlæg rammer lige netop Jeres smag og det er ikke altid jeg får lavet et indlæg en gang om dagen, men jeg gør mit bedste, og jeg skriver om mange forskellige ting for at variere det hele tiden og for netop at gøre det spændende for alle at kigge ind. Og så selvfølgelig tak til Jer der bare nyder at kigge forbi, og alle mine mange læsere som støtter mig i hvad jeg end kaster mig ud i af projekter. Og husk, at jeg sagtens kan tåle kritik, ris/ros, ideer og andet vi kan tale om stille og roligt, det er dejligt når I bruger tid på det.\nNu vil jeg så gøre dette indlæg endnu længere ved at skrive om de to ting I primært har efterspurgt de sidste indlæg:\nDet går godt med kuren. Selvom jeg er en røv til at opdatere (det er primært fordi jeg er på ferie og ikke har tid/lyst til at skrive om slankekur) så går det altså godt. Der var nogle startproblemer da nupo ikke fik sendt mine produkter i tide og da de så kom blev jeg syg i knap 14 dage. Efter det tog jeg på ferie, og besluttede at vente med nupokur til jeg kunne gøre det ordenligt – det har jeg så gjort nu i 14 dage ca. (med plads til lidt frugt og een gang med almindelig aftensmad) og jeg har tabt 5 kg uden hjælp af motion. Jeg er stadig på ferie så min eneste motion er gåture og jeg kunne derfor nok have tabt mere, men 5 kg på 14 dage er helt fint for mig. I morgen tager jeg hjem igen og der bliver motion en del af min hverdag igen og derfor bliver opdateringen også bedre da jeg er hjemme ved min vægt og målebånd. Men bare rolig, det går godt, og jeg lover en detaljeret opdatering omkring det at være på nupo osv.\nDet går så knap så godt. Dvs. at jeg har fået min første laserbehandling og der er faktisk nærmest intet sket. Hvis man kigger godt på den ene tatovering kan man se et par få stedet hvor der er falmet lidt, men slet ikke som jeg havde regnet med. Jeg skal til laserbehandling igen d. 11 august og håber på der sker mere 2. gang. Derefter vil jeg vise billeder og forklare nærmere om det også, og så vil jeg prøve om jeg kan tage et par billeder mens jeg får dem fjernet, det er jo ikke sikkert man må det. Jeg har endda overvejet at spørge om min veninde (som jeg tager med) må filme det, men nu må vi se. Det er jo stærke sager og man har beskyttelsesbriller på og det hele, så måske et kamera ikke er velkomment, men jeg vil gøre mit bedste for at det kan lade sig gøre.\nTak fordi I brugte tid på at læse dette. Det betyder meget for mig at I er glade, og jeg elsker at blogge her i mit lille univers. Jeg er sikker på at jeg har Danmarks bedste læsere hvad end I er anonyme eller ej – så tak for det.\nIgår var P og mig i biografen og se Inception. Super hyggelig aften hvor vi først spiste kinesisk buffet (nupokuren blev lige sat på pause igår) og derefter tog ind og se film. Det eneste minus var at de to der sad ved siden af mig under hele filmen (jeg snakker flere gange i minuttet) lavede de mest irriterende rense/snaskelyde med deres mund. I ved, sådan en lyd folk laver når de har noget siddende i tænderne, det eneste var bare at det havde de ikke. Jeg sukkede højlydt, stirrede ondt og gjorde alt jeg kunne for at få dem til at stoppe men ligemeget hjalp det. Jeg overvejede også om man kunne sige noget til dem, men det ville jo kræve en længere forklaring og det ville nok kun gøre det værre. Så i stedet havde jeg onde fantasier om hvordan jeg kunne pine dem. Jo mere jeg kiggede på dem jo ondere blev jeg. Nå men nok om det, filmen var god. Jeg har dog hørt at den var super svær at forstå og mange skulle se den flere gange og læse analyser om den for at forstå den, og det synes jeg slet ikke. Den var ret ligetil og jeg gik ikke fra biografen og var spor i tvivl om hvad der foregik. Men jeg vil klart anbefale Jer at se den hvis I ikke allerede har planer om det.\nDét er hvad jeg synes Ashley Olsen er på dette billede. Jeg er helt vild med hvordan noget så simpelt som et par stramme jeans og en t-shirt kan blive så cool når man bruger det med et par wedges og en oversized taske. Og så er prikken over i’et at hendes hår er så afslappet og uglet/bølget. Ja, jeg er bare helt vild med disse to billeder og det er jo ret nemt at gøre et simpelt hverdagsoutfit til noget virkelig fashionabelt. Og så har hun jo en killer body som sikkert også hjælper lidt på det.


Naturformidlingen i den kommende Nationalpark Mols Bjerge optrappes gennem et samarbejde mellem Skov- og Naturstyrelsen og Molslaboratoriet.\nEt naturcenter er ved at se dagens lys på Strandkær i Mols Bjerge. Skov- og Naturstyrelsen og Molslaboratoriet har nemlig indledt et nyt og spændende samarbejde ved navn Naturcenter Mols. Samarbejdet betyder bl.a., at Mols Bjerge hver dag i perioden 7/7 til 3/8 er bemandet med dygtige naturguider, som ved en masse om områdets dyr og planter. Det betyder, at man altid kan få personlig ”betjening”, hvis man har fundet noget sjovt i felten, har spørgsmål om natur, brug for inspiration eller lyst til at kigge på tungsand, fuglefjer eller sommerfuglevinger under stereoluppen. Endvidere vil Naturcenter Mols dagligt arrangere guidede ture i den kommende nationalpark.\n”Vi har satset på to forskellige typer aktiviteter på Naturcenter Mols. Den faste bemanding skal medvirke til at skabe en slags fagligt miljø midt i området, hvor folk kan komme og blive klogere på naturen. De guidede ture går til gengæld ud af huset – vi besøger en buket af forskellige lokaliteter i området, så folk bliver klar over, at nationalparken ikke kun kommer til at ligge i Mols Bjerge”, siger Jan Højland, Skov- og Naturstyrelsen.\nMorten DD, Molslaboratoriet supplerer: ”Folk har mange spørgsmål og mange meninger om danske nationalparker. Bundlinjen er, at den danske natur er presset, og at en nationalpark skal medvirke til at styrke naturværdierne. Med det nye tiltag får vi mulighed for at sætte daglig fokus på Molslandets unikke natur, og måske får vi endda ny viden om naturen ud af aktiviteterne omkring Naturcenter Mols.”\nNaturguiderne vil dagligt blogge fra deres gang i parken på www.fugleognatur.dk . Her vil man kunne se lister over dagens observationer, ligesom man vil kunne se billeder fra aktiviteterne, og naturligvis vil der også her være mulighed for at komme med spørgsmål og kommentarer. Det kan kun blive spændende.\nNaturcenter Mols er bemandet med naturguider dagligt kl. 11-14 i perioden 7/7 til 3/8. Adressen er Øvre Strandkær, Strandkærvej 7, 8400 Ebeltoft. Her kan man få svar på næsten alt – uanset om man har brug for en naturlig forklaring på sine fund eller blot vil snakke om natur eller nationalpark.\nI hele perioden vil der hver dag kl. 15-17 være udflugter til kerneområder i den kommende nationalpark. Turene går til:\nMANDAGE: Jernhatten - mødested Jernhatten p-plads, Havmøllevej 16, 8400 Ebeltoft\nTIRSDAGE: Ørnbjerg Mølle - mødested Ørnbjerg Mølle p-plads, Stubbevej 4, 8410 Rønde\nONSDAGE: Hestehave Skov - mødested p-pladsen v. Kalø Slotskro, Molsvej 31, 8410 Rønde\nTORSDAGE: Strandkær - mødested Naturcenter Mols, Strandkærvej 7, 8400 Ebeltoft\nFREDAGE: Øer - mødested p-pladsen syd for Øreflak 1, 8400 Ebeltoft\nLØRDAGE: Skovbjerg - mødested Skovbjerg p-plads, NØ for Toggerbovej 2, 8420 Knebel\nSØNDAGE: Dragsmur - mødested p-pladsen ved Galejen, Dragsmurvej 27, 8420 Knebel\nAlle aktiviteter er gratis, og alle er velkomne - men turene er desværre uegnede for gangbesværede!


cashmere Arkiv - abbelonebb.dk\nDet bløde guld\nEt tørklæde af cashmere tilføjer et klassisk og elegant strejf til enhver garderobe. Cashmere-tørklæder kan bruges til hverdag som flot tilbehør til både skjorte og blazer, eller sammen med jeans og en t-shirt, hvis man har en mere afslappet stil. Men tørklæderne er også flotte til fest, og på grund af cashmere-uldens egenskaber er selv tynde tørklæder eller sjaler dejligt varme og bløde.\nBag cashmere-tørklæderne gemmer der sig en lang og spændende historie. De fleste har sikkert hørt tørklæderne omtalt som både pashmina og cashmere. Cashmere refererer til den nordligt liggende del af den indiske region, Kashmir, som ligger tæt på Himalaya-bjergene, hvor cashmere-ulden kommer fra. Det er nemlig her cashmere-gederne lever og producerer den særligt bløde og varme underuld, der siden bliver til cashmere-tørklæder. Det er typisk også under dette navn, at tørklæderne er blevet mest kendte i vesten. Ordet pashmina kommer oprindeligt fra persisk og betyder ”lavet af uld”, men kan også oversættes med ”det bløde guld”. Et meget rammende navn for det kostbare materiale, der kun produceres i regionen omkring Himalaya.\nGamle, afghanske tekster nævner uldsjaler fra Kashmir så tidligt som 3. århundrede før vor tidsregning. En egentlig industri eller organiseret håndværkstradition omkring vævningen af tørklæderne, etableres dog først noget senere, omkring 1500-tallet. Siden er de ægte cashmere-tørklæder blevet et symbol på stolte håndværkstraditioner og luksus, og er fortsat en eftertragtet vare over hele jorden. Denne popularitet har gjort, at der er udviklet en del lignende produkter, der også kaldes cashmere-tørklæder eller pashmina-tørklæder, men uden at være fremstillet af den ægte cashmere-uld. Hvis man vil sikre sig, at man står med den ægte vare, kan det anbefales at købe sit tørklæde hos en forhandler eller importør, man har tillid til, og som har indgående kendskab til tørklæderne.\nNår man står med et cashmere-tørklæde mellem hænderne, er det fascinerende at tænke på den lange historie og det håndværk, der ligger bag. Et cashmere-tørklæde er hverdagsluksus med lange og stolte traditioner bag sig.\nUdgivet i 5. oktober 2017 15. december 2017 Forfatter Astrid MadsenKategorier cashmere


Over for mig sad en vældig sympatisk og beleven kommandør og jagtkaptajn i Søværnet og ved min side en lige så sympatisk og charmerende præst i Den danske Folkekirke. Samtalen gik lystigt i de historiske omgivelser. Ved desserten fik vi besøg af et par sangere fra Den kongelige Opera som på smukkeste vis blandt andet sang skåltalen fra første akt af La Traviata.*\nI kapelsalens mørke på etagen over os står gravmindet for Niels Juel med Kingos mindedigt under brystbilledet. På hver side af det gravalvorlige kontrafej er der marmorrelieffer, der viser Niels Juels store sejre. Sejre uden hvilke de danske landsdele vest for Øresund formentlig havde lidt samme kranke skæbne som den, der blev de østlige landskabers lod. Der var al mulig grund til, at datidens generation af danske søfolk blev æret ved, at Kingo skrev disse ord om den berømteste af dem alle:\nStå vandringsmand, og skue en søhelt\nan i sten,\nog est du selv ej flint, ær da hans\nthi det er hr. Niels Juel! Hvis marv og\nben og blod\nmed fyrigt hjerte for sin konges ære\nHvis manddoms drifter i så mange\nog gennem hav og luft og land med\nEn mand af gammel dyd og dansk\naf ja og nej og hvad man godt og\nHans sjæl den er hos Gud, hans ben i\nhans navn i minde, mens der findes\nvand i hav.\nSvenskekrigene bragte mangfoldige ulykker med sig, men talløse danskere gjorde i den svære stund alderes pligt ved at forsvare deres fædreland. Uden denne pligtfølelse kunne selv de gunstigste storpolitiske omstændigheder ikke have sikret landets overlevelse.\nHavde resultatet af krigene været Danmarks udslettelse som land og danskernes udslettelse som folk, ville det alligevel have været ofrene værd, thi hvad resultatet af kampen end bliver, bærer det altid lønnen i sig selv at gøre sin pligt og forsvare kirke, familie, folk og fædreland. At kampen så tilmed nogle gange lykkes er en ren tillægsgevinst, som vi alene kan takke Gud for.\nJa, naturligvis skal vi, der lever i dag, agte og ære de generationer, som går forud for os, på nøjagtig samme måde, som vi skal træffe vore beslutninger i ansvar over for de generationer, som kommer efter os. Enhver beslutning skal i et gammelt kristent folk træffes under den forudsætning, at vi selv er en skrøbelig bro, der leder fra vore forfædre til vore efterkommere. Det er vores ansvar, at vore efterkommere kan genkende sig selv, når de ser tilbage på det Danmark, som kom før os.\nFordi et kristent folk på denne vis består af forfædre, nulevende og efterkommere. Derfor er et folkestyre også et styre, hvor de nulevende giver forfædrene en overvægt af stemmer, når der skal træffes strategiske beslutninger. Forfædrene skal have en de facto vetoret. Enhver, der træffer strategiske beslutninger, skal spørge sig selv: Hvad ville min oldemoder og oldefader have sagt til dette? Det er derfor, f.eks. et parlament og en regeringsby helst skal være et historisk ladet sted. Et sted, hvor fortiden ser alvorstungt ned på nutiden. Hvor beslutningstagere bestandigt støder på statuer og malerier af fortidige helte, således som man f.eks. i Holmens Kanal møder den imponerende statue af Niels Juel, rejst til minde om slaget i Køge Bugt. Og det er derfor, historieundervisningen er en uundværlig del af dannet europæisk opdragelse. Uden denne kan man ikke træffe ansvarlige beslutninger, og uden denne kan man ikke føle sig hjemme i historiske omgivelser. Historieløse mennesker har det bedst med funkishuse, PH-lamper og abstrakt kunst. Det gør dem så dejligt frie.\nEfter operaindslaget faldt samtalen ved bordet helt tilfældigt på det besvær, terrorsikringen skaber for alle, der har deres gang i det centrale København. Betonklodserne og sikkerhedstjekkene omkring kongehus, folketing, ministerier, seværdigheder, handelsgader osv. Én kunne huske sin barndom, da hverken opgangsdøren eller lejligheden var låst i forældrenes lejlighed på Vesterbro. Én kunne huske dengang for få år siden da, enhver, der havde lyst, gik ind af hovedindgangen på Christiansborg og skulle være uheldig for blot at blive spurgt om sit ærinde. Det fik andre til at nævne alle de andre frihedsindskrænkende konsekvenser af terrorlovgivningen. Én bemærkede sådan i forbifarten det pudsige ved, at det under den kolde krig var helt legitimt at støtte, besøge og samle penge ind til alskens kommunistiske terrorbevægelser – ja, at Stalin ligefrem havde tilhængere og talerør siddende i det danske folketing – medens man nu kan komme i fængsel blot for privat at udtale sympati for vore modstandere i krigen mod terror. Én nævnte de mange indskrænkninger i brevhemmeligheden, bevægelsesfriheden, overvågningsfriheden osv., vi har oplevet i terrorbekæmpelsens navn. Én bemærkede paradokset i, at han i 1980’erne havde betragtet sovjetborgernes pligt til at lade deres indenlandske rejser registrere hos myndighederne som det tydeligste symbol på deres samfunds notoriske ufrihed, medens han nu fandt sig i, at hans og alle andre danskeres bevægelser i bil, med tog, med metro osv. bliver fotoregistreret mange gange hver dag og gemt i politiets registre. Mindst 5 gange, når man kører fra Frederikshavn til hovedstaden, mente en ekspert på området. Alle disse ting blev ved bordet omtalt på samme måde, som man i gamle dage talte om vejret, dvs. som noget, det var hyggeligt at tale om netop fordi, ingen havde ansvar for det og fordi, man intet kunne gøre ved det.\nDet fik mig til at overveje, hvorledes vejret og politik har byttet pladser. I dag mener man, at vejret og klimaet overordnet set er vi mennesker skyld og ansvar, og at vi ved de korrekte beslutninger kan bestemme, hvorledes det overordnet set udvikler sig. Omvendt mener man ikke mere, at vort folks og fædrelands skæbne er noget, vi selv kan beslutte. Ting som globalisering, multikultur, historieløshed og afkristning ses som en uundgåelig skæbne, man med et opgivende og verdensklogt smil på læben kan beklage sig over ved et middagsselskab i krypten under Holmens Kirke, og som man for et syns skyld måske kan forhale en smule, men som man i sidste ende intet kan gøre ved, og som man derfor blot må indrette sig efter. Det skulle Niels Juel bare have vidst, så var han aldrig sejlet ned i Køge Bugt.\nAt der, ligesom på Niels Juels tid, er en konkret årsag til truslen mod Danmark og Europa, at der er en konkret årsag til, at vi skridt for skridt afskaffer vort frie samfund, og at frihedens afskaffelse i alle europæiske lande skrider frem i et tempo, der er ligefrem proportionalt med væksten i den muslimske befolkningsandel, blev naturligvis ikke nævnt med et ord ved bordet.\nJeg tænkte, at vi såmænd lige så godt kunne have siddet passive i kælderen under senatet på Forum Romanum i år 410, medens goterne slog deres økser mod senatets bronzedør. (Den selvsamme dør, som nu udgør indgangen til Laterankirken i Rom, og hvori goternes øksehug kan ses den dag i dag.)\nTil min borddame sagde jeg, da den fælles samtale ved bordet var opløst: ”Når alle disse forholdsregler er nødvendige med 5% muslimer, hvordan vil det mon så se ud om få år, når procenttallet er blevet fordoblet til 10% og atter få år senere når det er blevet til 15 og 25%.” Hun så lettere lamslået på mig og sagde: ”Sig mig, er du da bange, Claus Thomas? Tror du at ulven kommer?”\nSpørgsmålet er ikke ualmindeligt, og det et naturligvis retorisk ment. Af en eller anden grund er det fornuftigt at være bange og råbe ulven kommer, når det gælder vejret, men ikke når det gælder befolkningens ganske konkrete overlevelse. På vore mindste børns ærkegrundtvigske friskole synger de ikke længere fædrelandssange, til gengæld har de daglige timer i ”bæredygtig dannelse” hvor de, efter lidt yoga og meditation, lærer at sortere affald og at frygte Donald Trump og den globale opvarmning.\nJa, der er al mulig grund til at råbe vagt i gevær. Der er al mulig grund til at råbe ulven kommer, thi den befinder sig ikke længere i det fjerne. Den løber allerede raserende rundt iblandt os.\nUlven kommer, råbte Søren Krarup og Mogens Glistrup, da folketinget med flygtningeloven af juni 1983 juridisk set ophævede Danmark ved at give alle mennesker i verden retskrav på ophold i Danmark. Retskrav på for det første at få en asylanmodning behandlet, for det andet retskrav på at få permanent ophold alene ved at forhale asylbehandlingen ud over en toårig frist og for det tredje retskrav på at få alskens familiemedlemmer transporteret hertil. (Hvorefter også familiemedlemmernes familiemedlemmer naturligvis også havde retskrav på at komme hertil. Osv.)\nSamtlige folketingets medlemmer, bortset fra Mogens Glistrup og hans 11 partifæller, stemte, på trods af advarsler, for loven. Og ingen kunne være i tvivl om, hvad loven betød. Bjørn Elmquist udtalte, som Venstres ordfører, under lovens andenbehandling 2. juni 1983:\n”Vi kan nu sige, at vi i hvert fald herhjemme i vort eget hus gør, hvad vi kan, for ikke at diskriminere på national basis.”\nSmag lige på ordene: ”Ikke diskriminere på national basis”. Ordene betyder intet andet end Danmarks afskaffelse. På samme vis som hvis et ægtepar erklærede, at de fremover ikke vil diskriminere på familiemæssig basis men give alle børn i verden den samme omsorg som deres egne børn. Erklæringen ville, udover at lokke en del lykkeriddere til for at plyndre huset for værdier, intet ændre ved verden, men det ville være en ophævelse af den omsorg og beskyttelse, som man har pligt til at yde sin egen familie. Familiens beskyttende omsorg ville blive erstattet af jungleloven, og naturligvis ville det blive familiens svageste, som først kom til at lide under de nye vilkår.\nDenne værnende og beskyttende funktion var ikke en af familiens oprindelige funktioner, thi familien, og dermed menneskets frugtbarhedsskabende opdeling i mand og kvinde, er en skabelsesordning. En skabelsesordning, der i treheden far-mor-børn er en jordisk afspejling af Guds eget trefoldige kærlighedsfællesskab.\nLigesom Gud i sig selv ikke er en følelseskold monolit, der alene består af magt, således er mennesket heller ikke skabt i Guds billede som enkeltindivider men som familiefælleskaber. Som mand og kvinde og frugten af deres kærlighed.\n(Det alenestående menneske er følgeligt et unaturligt menneske, og når børn bliver opdraget til at være hovedpersoner i deres eget liv (og til at kærlighedsfællesskaber er noget midlertidigt man kan trække sig fra), så bliver det i sidste ende unaturlige narcissistiske vanskabninger, man frembringer.)\nJa, mennesket er skabt til at leve i familiens fælleskab, men mennesket er ikke oprindeligt skabt til at leve i et folk eller i en stat med velbevogtede grænser omkring. Det er ting, som først er blevet nødvendige efter syndefaldet. Det er sekundære ordninger, syndefaldsordninger. Hvis alle mennesker var gode og alderes tid handlede godt, så var det naturligvis ikke nødvendigt at have en eneste lov eller at have en grænse, inden for hvilken loven kan hævdes, og hvor der hersker lighed for loven. Hvis mennesket var godt, så kunne vi leve i en grænseløs verden uden forhindringer, således som Valdemar Sejr og biskop Gunnar da også, i en klar polemisk præfiguration af John Lennon, skriver i fortalen til Jyske lov:\n”[….] vilde enhver nøjes med sit eget og lade andre nyde samme Ret, da behøvede man ikke nogen Lov!”\nI modsætning til den djævelsk besatte John Lennon, så véd Valdemar Sejr og biskop Gunner imidlertid godt, at vi lever efter syndefaldet, og at alternativet til nationalstaten og dens lov ikke er frihed men junglelov:\n”Var der ikke Lov i Landet, da havde den mest, som kunde tilegne sig mest. Derfor skal Loven gøres efter alles Tarv, at retsindige og fredsommelige og sagesløse kan nyde deres Fred, og uretfærdige og onde kan ræddes for det, der er skrevet i Loven, og derfor ikke tør fuldbyrde den Ondskab, som de har i Sinde.”\nHer formuleres det i 1241 så klart, som tænkes kan, hvilken funktion love, folk og landegrænser har, nemlig at sørge for lighed for loven inden for den grænse, hvor loven hersker.\nGrænseløshed betyder lovløshed og junglelov, og hvis man mener, at mennesket er et dyr, så er det naturligvis godt, at den stærke undertrykker den svage, men er man kristen, og mener man derfor, at alle mennesker er skabt lige af Gud, så mener man også, at den svage skal have samme ret som den stærke, dvs. at der skal være lighed for loven. Og lighed for loven kan der kun være, hvor et homogent folk lever bag velbevogtede grænser i sit eget land. Kun et sådant folk kan også være tolerant over for fremmede som er gæster i landet, og som overholden gæstevenskabets love. Af disse grunde beder vi i gudstjenestens kirkebøn for de sekundære ordninger folk og fædreland. Vi beder for deres bevarelse, thi det eneste alternativ er jungleloven. I Stauning beder vi bl.a. således i kirkebønnen:\nHold din beskærmende hånd over vort folk og fædreland. Giv vor verdslige øvrighed et gudfrygtigt kristent hjerte, så den regerer vort land i korsets lys, modstår magtens djævelske fristelse, og forsvarer frihed og retfærdighed.\nBønnen for folk og fædreland er, som det ses, omkranset af bønner for at kristendommen læres, tilegnes og opretholdes på ret vis, thi dette er forudsætningen for folkets ve og vel.\nNationalstaten – hvor det forudsættes, at hver enkelt borger er lige for Gud, og hvor der derved er lighed for loven – er skabt af den kristne forkyndelse og findes derfor kun blandt kristne og jøder.\nDet gamle Testamentes Israel var verdens første nationalstat, og siden har kristne folk skabt deres nationalstater efter Israels forbillede. Som Israel er vi underlagt formaningen om, at folk og land vil gå under i samme grad som folket falder fra troen.\nDerfor beder vi i kollekten til 23. søndag efter trinitatis (efter den gamle alterbog):\n”Bevar os fra krig og fremmed herredømme, og giv os og hele vort folk din nåde til at leve et roligt og stille liv, gudfrygtigt og sømmeligt i alle måder, så vi ikke ved vore synder giver årsag til krig eller anden hjemsøgelse. Led og styrk vor øvrighed, så den ikke hindrer, men fremmer den lydighed som vi skylder dig, og lær os at lyde den, som din vilje er, så at vi engang må indgå i vort himmelske fædreland.”\nI den nye alterbog er sammenhængen mellem gudfrygtighed, lydighed mod øvrigheden og timelig og evig fremgang blødt noget op, og i de i dag meget brugte post-kristne kollektbøger er sammenhængen formentlig helt forsvundet, men det ændrer intet ved, at ordene udtrykker klassisk kristendom og sandhed.\nJesus siger: ”Giv kejseren, hvad kejserens er, og Gud, hvad Guds er.” Disse ord betyder det samme, som når Jesus senere under forhøret hos Pilatus siger: ”Mit rige er ikke af denne verden.”\nDisse ord betyder for det første, at enhver kristen er bundet til en virkelighed, som ikke er af denne verden, og som er uendelig meget vigtigere end denne verden. Enhver kristen er med en ubrydelig lænke bundet til den almægtige Gud, som i sin søn Jesus Kristus skabte universet og os.\nDerved står den kristne fri i forhold til alle denne verdens magter. Ved at være bundet til en urokkelig og absolut virkelighed, nemlig Gud, kan den kristne se verden som den er, nemlig som noget foranderligt og relativt.\nDen kristne forholder sig absolut til det absolutte og relativt til det relative.\nAlt dette er ofte blevet formuleret med ordene at religion og politik skal holdes adskilt. Og det er på sin vis også rigtigt nok, men samtidig kan det ikke understreges nok, at kristendommen er forudsætningen for, at denne adskillelse kan opretholdes.\nDet er Jesus, som selv er hovedpersonen i sætningen om at give kejseren, hvad kejserens er, og Gud, hvad Guds er. Kun han kan ved sin person sætte denne skelnen, og kun den kristne kan derfor adskille sin livsanskuelse og sin politik. For alle andre livsanskuelser giver denne skelnen ingen mening.\nDet er da også kun i samfund hvor kristendommen bliver forkyndt og anerkendes som samfundets fundament, at det historisk har vist sig muligt at adskille religion og politik eller religion og livsstil. Kun ved at gå i kirke kan man holde religion og politik adskilt. Kun i kristendommen kan det entydigt siges, at guds rige ikke er af denne verden.\nDet er f.eks. meningsløst at sige, at Islam er en religion, thi i Islam kan der ikke eksistere to forskellige ord for religion og politik. Man kan ikke være muslim uden at gå ind for at indføre sharia-lov og kalifat. Alle troende muslimer går ind for disse ting. Al statistik viser da også, at jo oftere en muslim beder og går til fredagsbøn, jo mere går han ind for vold, terror, stening og al anden sharia-lovgivning, thi denne lovgivning er uadskillelig fra Islam. (Jeg ved godt, kære læser, at dette ikke gælder dig eller din søde muslimske nabo, men det gælder altså sådan statistisk set.)\nReligion er i Islam identisk med politik. På samme måde som politik er identisk med religion i f.eks. kommunismen og i al anden ateisme.\nKun i kristendommen sættes mennesket fri i verden. Kun dér forkyndes det, at Guds Rige ikke er af denne verden, og kun hvor denne forkyndelse igen og igen høres, kan menneskelivet leves uden fanatisme, dvs. uden at sætte det sekundære først.\nKun dér kan man være jorden tro uden at flygte op i luftkasteller. Al sociologisk statistik viser da også, at jo oftere mennesker beder og går til kristne gudstjenester, jo mere åbne og tolerante er de i deres private liv. Langt mere end ateister. Mennesker, som véd, at de er syndere over for Gud, er logisk nok også i højere grad tilgivende over for deres næste. (Ikke dig og mig, kære læser, vi er naturligvis uforbederlige syndere, men alle de andre sådan gennemsnitligt set.)\nVed at høre forkyndelsen, derved sættes de kristne fri til at leve et liv, der er jorden tro, og de får at vide, at de ikke behøver at fortvivle, hvad verden så end byder dem, og hvor langt fra deres ønskedrømme virkeligheden end viser sig at være. Vort sande fædreland er i himlene. Der venter os et evigt borgerskab i Det himmelske Jerusalem.\nI tillid til dette løfte kan vi frit gå ud i verden og leve livet på denne verdens betingelser.\nVi kan give kejseren, hvad kejserens er, og Gud, hvad Guds er. Vi kan gøre vores pligt med glade hjerter og uden fanatisme. Uden at bekymre os om succes eller fiasko. Resultatet af vores arbejde kan vi trygt overlade til Guds gode vilje, thi vi véd, at det jordiske er sekundært, og at vi kun ved at sætte de første ting først kan have det rette forhold til de sekundære ting.\nNaturligvis fristes vi bestandigt til at have andre guder, dvs. til at gøre noget, som ikke er Gud, til gud for os, men så længe vi lever i bøn og gudstjeneste, forkyndes det bestandigt for os, at vi synder, når vi gør det. Derved, ved bestandigt at leve i korsets lys, bliver vi forhindret i at gøre afgudsdyrkelsen til noget positivt. Vi forhindres i at gøre synden til en dyd.\nDet er derfor, vi i kirkebønnen skal bede:\nGiv vor verdslige øvrighed et gudfrygtigt kristent hjerte, så den regerer vort land i korsets lys, modstår magtens djævelske fristelse, og forsvarer frihed og retfærdighed.\nDet var dette korsets lys, som forsvandt i det tyvende århundrede, og som for alvor forsvandt helt ud af hjerterne i århundredets sidste årtier. Også i kirken: ”Giv kejseren, hvad kejserens er, og Gud, hvad Guds er”, blev nu, for at lefle for den tidsånd, der ville gøre sig selv til gud, løsrevet fra Ham, som sagde ordene, og blev derved forvandlet til et sekulariseringsteologisk slogan. Et carte blanche til alskens opportunister.\nFindes der mon noget bedre tegn på dette fuldstændige kirkelige forfald end Bertel Haarders og Birthe Rønns Hornbechs positioner i højskole, kirke og politik? De har siden begyndelsen af firserne stemt for hver eneste lov, som afskaffede Danmark som kristent folk og nation, hver eneste lov, som afskaffede det kristne menneskesyn som det samfundsbærende, som afskaffede statens anerkendelse af den vigtigste jordiske institution i menneskehedens historie, den kristne kernefamilie, hver eneste lov, som afskaffede den danske grænse, hver eneste lov, som afskaffede den nationale beskyttelse af vore egne svageste befolkningsgrupper, hver eneste lov, som gjorde Danmark til et muslimsk indvandringsland, hver eneste lov, som lukkede den ulv, Søren Krarup advarede om, ind midt iblandt os.\nJa, ingen dansk politiker fortjener i den grad en skamstøtte, som Bertel Haarder gør, netop fordi han er et ægtefødt barn af det 20. århundredes højskole og kirke, og siden han kom i folketinget i 1975 aktivt har arbejdet for Danmarks afskaffelse som dansk og kristent.\nMen en endnu større skamstøtte fortjener naturligvis den gejstlighed, som fordrev Herren fra hans eget hus og legitimerede afkristningen og derved afskaffelsen af folk og fædreland.\nKirken har svigtet sin gerning og derved nedkaldt den retfærdige straf over sig. Vi har, som det hed i kollekten, ved vore synder givet årsag til Guds straf over os. Straffen er ulven, der går hærgende rundt iblandt os:\nInden 2050 vil muslimer lavt sat udgøre 15-20% af Danmarks befolkning, og det vil være umuligt at føre politik uden igen og igen at imødekomme muslimske krav, ganske særligt krav om lempeligere indvandrings- og familiesammenføringsregler, og da hovedparten af de 15-20% er unge, vil muslimer allerede i 2050 udgøre 40-50% af de nyfødte (ligesom de 5% muslimer i dag står for 10-12% af folkeskolens elever og 15-20% af alle fødsler). Disse tal er ganske enkelt fakta. Der kan, da vi ikke har præcise tal for fordelingen mellem muslimer og ikke-muslimer blandt de såkaldt to-sprogede, og da der også kan være en-sprogede statsborgere, som er muslimer, ganske vist meningsfuldt argumenteres for, at disse tal teoretisk kan være et par procent lavere eller højere, end jeg sætter dem til(hidtil har de altid vist sig højere end de værste prognoser), men det vil intet ændre ved, at den muslimske befolkningsandel i løbet af de kommende 30 år vil blive tredoblet, og at muslimer med den nuværende politik vil udgøre befolkningsflertallet i Danmark ved århundredets slutning.\nDen såkaldt restriktive indvandringspolitik, som Dansk Folkeparti har stået for siden 2001, vil bevirke, at Danmark får muslimsk flertal nogle få år senere end Sverige. Det er alt. Danmark vil i samme grad, som befolkningen udskiftes, komme til økonomisk, socialt, kulturelt og retspolitisk at ligne lande, vi kender i dag med tilsvarende muslimske befolkningsandele. At dette vil ske, kan ganske enkelt ikke meningsfuldt benægtes.\nDette betyder, at vi lige nu lever i en af de sidste valgperioder, hvor vi med demokratiske midler kan forhindre Danmarks afskaffelse. I en række amerikanske stater er den spansktalende del af vælgermassen nu så stor, at intet parti nu længere kan få magten, hvis de er imod fortsat latinamerikansk masseindvandring. (63 millioner amerikanere taler et andet sprog end engelsk hjemme. I Californien er det 43%, og i hele USA er det 20%, som taler et fremmedsprog i hjemmet. Havde USA i 2016 haft samme befolkningssammensætning, som da Reagan blev valgt, ville Trump have fået over 70% af stemmerne, og han er formentlig den sidste, som kan vælges uden at love at øge den spansktalende indvandring.)\nDette vil ændre USA radikalt, men det er naturligvis småting i forhold til den skæbne, der venter de europæiske lande, der får muslimsk flertal. Om Danmark bliver et af disse lande, bestemmer vi fortsat selv, men vi har kun et meget lille vindue. Skal det undgås, må først og fremmest stoppes fuldstændigt for tildeling af nye statsborgerskaber, thi kun derved kan Danmark bevares som dansk, og kun derved kan vi undgå, at de vestlige demokratiske og juridiske institutioner undergraves af en livsanskuelse, der er dem fundamentalt fjendtligt stemt.. Det er ved at være sidste chance, og enhver, som ikke sætter dette stop som en absolut betingelse for at være parlamentarisk grundlag for en regering, pådrager sig en ubærlig skyld.\nI øvrigt mener jeg at det er folketingets pligt at:\n2) Meddele, at vi fra nu af tager fuld national suverænitet over indvandring og alene ser på indvandrernes assimileringspotentiale, når vi tildeler opholdstilladelser. Dvs. at vi indfører samme kriterier for indvandring som Japan, Israel og andre civiliserede lande, der ønsker at bestå.\n3) Ophøre med at tillade nogen form for familiesammenføring fra kulturer og lande, hvorfra det er vanskeligt at assimilere.\n4) Annullere alle midlertidige og permanente opholdstilladelser til personer fra lande, der ikke er på en positivliste.\n5) Afskaffe al tildeling af social hjælp, gratis sundhedsvæsen, uddannelsesstøtte osv. til ikkestatsborgere.\n8) Skabe alliancer med alle de lande, som allerede er i færd med at forberede sig på denne nye europæiske virkelighed.\nMindedigtet om Niels Juel skrev Kingo for at opmuntre enhver, der har ansvar til at gøre sin pligt. Han skrev imidlertid også advarsler til dem, hvis opgave det er at hævde retten og derved beskytte landets svage. F.eks. denne, som jeg vil råde Danmarks nuværende magthavere til at lægge sig på sinde:\nI svorne lovmænd, I, som skal i sager\nog Sandhed, ret og skel med ægte\nI, som for sandhed og for retten fægte vil\nMan ære, løn og tak bør eder lægge til.\nMen I, som retten vil med uret\nOg sandheds kraft med en løgn-svadsig\nI er ret helved-pak og satans egne børn,\nDer burde strikkes op for krage, ravn